6 น้ำหอมสุดฮิตที่เหมาะกับสาวในแต่ละวัย

ในการแต่งตัวของสาวๆนั้น แม้ว่าจะแต่งกาย หรือแต่งหน้าดีแค่ไหน แต่หากออกจากบ้านโดยการปราศจากน้ำหอมนั้น ก็เหมือนกับการแต่งตัวไม่เสร็จ โดยการที่มีกลิ่นกายที่หอมนั้น สามารถเพิ่มเสน่ห์ให้กับคุณสาวๆได้เป็นอย่างดี และการที่เลือกน้ำหอมให้เหมาะกับวัยนั้น ก็ยิ่งทำให้เสริมบุคลิกของคุณได้มากยิ่งขึ้นอีกด้วย และในวันนี้ เรามี 6 น้ำหอมสุดฮิตที่เหมาะกับสาวในแต่ละวัยมาฝากคุณค่ะ

Clinique Happy สำหรับสาวน้อยมัธยม

ในช่วงวัยทีน หรือวัยที่เริ่มแตกสาวนั้น สาวน้อยก็เริ่มที่จะรักสวยรักงามมากขึ้น โดยน้ำหอมที่แนะนำคือ Clinique Happy ซึ่งเป็นน้ำหอมสุดฮิต สุดคลาสสิคที่ได้รับการยอมรับในเรื่องความหอมอ่อนๆ สดชื่นเหมือนสาวแรกแย้ม และถือได้ว่าเป็นน้ำหอมที่เหมาะกับสาวน้อยวัยมัธยมใสๆเป็นอย่างมาก

DKNY ตระกูลแอปเปิ้ลสีต่างๆ สำหรับสาวเฟรชชี่ในมหาวิทยาลัย

สำหรับน้ำหอม DKNY ตระกูลแอปเปิ้ลสีต่างๆนั้น ขึ้นชื่อเรื่องความหอมสดใส โดยแต่ละสีนั้นก็จะมีกลิ่นที่แตกต่างกันออกไป แต่โดยรวมแล้ว กลิ่นของน้ำหอมตระกูลนี้จะมีความหวานจากดอกไม้ และเปรี้ยวจากผลไม้ต่างๆ ทำให้มีทั้งความหวาน และเปรี้ยวแบบซุกซน และที่สำคัญคือ มีราคาที่ไม่ค่อยแพงมาก เหมาะกับวัยที่เพิ่งเข้ามหาวิทยาลัยเป็นอย่างดี